CELEX: 32021R2225
Language: lt
Date: 2021-09-21 00:00:00
Title: Komisijos įgyvendinimo reglamentas (ES) 2021/2225 2021 m. lapkričio 16 d. kuriuo pagal Europos Parlamento ir Tarybos reglamento (ES) 2019/817 37 straipsnio 4 dalį išdėstomos nuostatos dėl automatizuotos duomenų kokybės kontrolės mechanizmų ir procedūrų, bendrų duomenų kokybės rodiklių ir būtiniausių kokybės standartų

2021 12 15   
               
               
                  LT
               
               
                  Europos Sąjungos oficialusis leidinys
               
               
                  L 448/23
               
            
         KOMISIJOS ĮGYVENDINIMO REGLAMENTAS (ES) 2021/2225
         2021 m. lapkričio 16 d.
         kuriuo pagal Europos Parlamento ir Tarybos reglamento (ES) 2019/817 37 straipsnio 4 dalį išdėstomos nuostatos dėl automatizuotos duomenų kokybės kontrolės mechanizmų ir procedūrų, bendrų duomenų kokybės rodiklių ir būtiniausių kokybės standartų
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2019 m. gegužės 20 d. Europos Parlamento ir Tarybos reglamentą (ES) 2019/817 dėl ES informacinių sistemų sienų ir vizų srityje sąveikumo sistemos sukūrimo, kuriuo iš dalies keičiami Europos Parlamento ir Tarybos reglamentai (EB) Nr. 767/2008, (ES) 2016/399, (ES) 2017/2226, (ES) 2018/1240, (ES) 2018/1726 ir (ES) 2018/1861 bei Tarybos sprendimai 2004/512/EB ir 2008/633/TVR (1), ypač į jo 37 straipsnio 4 dalį,
         kadangi:
         
                     (1)
                  
                  
                     Reglamentu (ES) 2019/817 kartu su Europos Parlamento ir Tarybos reglamentu (ES) 2019/818 (2) sukuriama sistema, kuria užtikrinamas ES informacinių sistemų sienų, vizų, policijos ir teisminio bendradarbiavimo, prieglobsčio ir migracijos srityje sąveikumas;
                  
               
                     (2)
                  
                  
                     siekiant pagerinti duomenų kokybę ir suderinti kokybės reikalavimus, būtina išdėstyti nuostatas dėl automatizuotos duomenų kokybės kontrolės mechanizmų ir procedūrų, bendrų duomenų kokybės rodiklių ir būtiniausių kokybės standartų, taikomų į ES informacines sistemas, bendrą biometrinių duomenų atitikties nustatymo paslaugą ir bendrą tapatybės duomenų saugyklą įvestiems ir jose saugomiems duomenims;
                  
               
                     (3)
                  
                  
                     tas priemones turėtų įgyvendinti ir vertinti Europos Sąjungos didelės apimties IT sistemų laisvės, saugumo ir teisingumo erdvėje operacijų valdymo agentūra (eu-LISA), atsižvelgdama į konkrečias kiekvienai ES informacinei sistemai ir sąveikumo komponentui skirtas nuostatas. Šias užduotis atliekančiai eu-LISA turėtų patarti Komisijos, valstybių narių ir Sąjungos agentūrų, naudojančių ES informacines sistemas ir sąveikumo komponentus, ekspertai;
                  
               
                     (4)
                  
                  
                     duomenų kokybės kontrolės mechanizmais ir procedūromis turėtų būti nustatoma pradinių duomenų atitiktis blokavimo taisyklėms ir negriežtoms taisyklėms, taikomoms pagrindinėms ES informacinėms sistemoms, bendrai biometrinių duomenų atitikties nustatymo paslaugai ir bendrai tapatybės duomenų saugyklai. eu-LISA turėtų užtikrinti, kad duomenų kokybės taisyklės išliktų tinkamos ES informacinių sistemų ir sąveikumo komponentų tikslams pasiekti;
                  
               
                     (5)
                  
                  
                     eu-LISA turėtų nustatyti ir įvertinti kiekvieno kokybės kontrolės rodiklio būtiniausio kokybės standarto, kurį privaloma taikyti saugant duomenis ES informacinėse sistemose ir sąveikumo komponentuose, tinkamumą. Duomenų kokybės standartais turėtų būti sudarytos sąlygos automatiškai nustatyti atvejus, kai pateikiami duomenys akivaizdžiai neteisingi ar nenuoseklūs, kad duomenis pateikusi valstybė narė galėtų juos patikrinti ir imtis reikiamų taisomųjų veiksmų;
                  
               
                     (6)
                  
                  
                     turėtų būti nustatyti duomenų valymo ir problemų nustatymo mechanizmai, kad būtų galima reguliariai patikrinti duomenų, saugomų pagrindinėse ES informacinėse sistemose ir sąveikumo komponentuose, pagrįstumą ir atitiktį duomenų kokybės standartams;
                  
               
                     (7)
                  
                  
                     eu-LISA turėtų užtikrinti centrinius stebėjimo pajėgumus, kad būtų galima stebėti duomenų kokybę ir rengti reguliarias valstybėms narėms skirtas duomenų kokybės ataskaitas. Šias ataskaitas turėtų rengti centrinė ataskaitų ir statistinių duomenų saugykla pagal Reglamento (ES) 2019/817 39 straipsnio 1 dalį ir Komisijos deleguotajame reglamente 2021/2223 (3) nustatytas taisykles;
                  
               
                     (8)
                  
                  
                     kadangi Reglamentas (ES) 2019/817 grindžiamas Šengeno acquis, remdamasi prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 4 straipsniu Danija pranešė apie Reglamento (ES) 2019/817 įgyvendinimą savo nacionalinėje teisėje. Todėl šis reglamentas jai yra privalomas;
                  
               
                     (9)
                  
                  
                     šiuo reglamentu plėtojamos Šengeno acquis nuostatos, kurias įgyvendinant Airija nedalyvauja (4). Todėl Airija nedalyvauja priimant šį reglamentą ir jis nėra jai privalomas ar taikomas;
                  
               
                     (10)
                  
                  
                     Islandijos ir Norvegijos atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos Tarybos ir Islandijos Respublikos bei Norvegijos Karalystės susitarime dėl šių dviejų valstybių asociacijos įgyvendinant, taikant ir plėtojant Šengeno acquis (5), kurios patenka į Tarybos sprendimo 1999/437/EB (6) 1 straipsnio A punkte nurodytą sritį;
                  
               
                     (11)
                  
                  
                     Šveicarijos atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos ir Šveicarijos Konfederacijos susitarime dėl Šveicarijos Konfederacijos asociacijos įgyvendinant, taikant ir plėtojant Šengeno acquis (7), kurios patenka į Sprendimo 1999/437/EB 1 straipsnio A punkte nurodytą sritį, minėtą sprendimą taikant kartu su Tarybos sprendimo 2008/146/EB (8) 3 straipsniu;
                  
               
                     (12)
                  
                  
                     Lichtenšteino atžvilgiu šiuo reglamentu plėtojamos Šengeno acquis nuostatos, kaip apibrėžta Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokole dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis (9), kurios patenka į Sprendimo 1999/437/EB 1 straipsnio A punkte nurodytą sritį, minėtą sprendimą taikant kartu su Tarybos sprendimo 2011/350/ES (10) 3 straipsniu;
                  
               
                     (13)
                  
                  
                     Kipro, Bulgarijos, Rumunijos ir Kroatijos atžvilgiu šis reglamentas yra aktas, grindžiamas Šengeno acquis arba kitaip su juo susijęs, kaip apibrėžta 2003 m. Stojimo akto 3 straipsnio 1 dalyje, 2005 m. Stojimo akto 4 straipsnio 1 dalyje ir 2011 m. Stojimo akto 4 straipsnio 1 dalyje;
                  
               
                     (14)
                  
                  
                     vadovaujantis Europos Parlamento ir Tarybos reglamento (ES) 2018/1725 (11) 42 straipsnio 1 dalimi, buvo konsultuojamasi su Europos duomenų apsaugos priežiūros pareigūnu ir jis pateikė nuomonę 2021 m. balandžio 30 d.;
                  
               
                     (15)
                  
                  
                     šiame reglamente nustatytos priemonės atitinka Sąveikumo komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Dalykas ir taikymo sritis
            
               1.   Šiame reglamente išdėstomos nuostatos dėl automatizuotos duomenų kokybės kontrolės mechanizmų ir procedūrų, taikomų duomenims, saugomiems Reglamento (ES) 2019/817 37 straipsnio 1 dalyje nurodytose ES informacinėse sistemose ir sąveikumo komponentuose.
            
            
               2.   Šiame reglamente taip pat išdėstomos nuostatos dėl bendrų duomenų kokybės rodiklių ir būtiniausių kokybės standartų, taikomų saugant duomenis, visų pirma biometrinius duomenis, ES informacinėse sistemose ir sąveikumo komponentuose, nurodytuose Reglamento (ES) 2019/817 37 straipsnio 1 dalyje.
            
            
               3.   2 ir 3 dalyse nurodytomis priemonėmis nedaromas poveikis jokioms konkrečioms su ES informacinėmis sistemomis susijusioms Sąjungos teisės nuostatoms dėl duomenų kokybės.
            
            
               4.   Šis reglamentas taikomas Reglamento (ES) 2019/817 37 straipsnio 1 dalyje nurodytoms ES informacinėms sistemoms ir sąveikumo komponentams.
            
         
         
            2 straipsnis
            Terminų apibrėžtys
            Šiame reglamente vartojamų terminų apibrėžtys:
            
                        a)
                     
                     
                        pradiniai duomenys – duomenys, kurių kokybė tikrinama prieš juos išsaugant ES informacinėje sistemoje arba sąveikumo komponente, nurodytame Reglamento (ES) 2019/817 37 straipsnio 1 dalyje;
                     
                  
                        b)
                     
                     
                        duomenų valymo mechanizmas – tikrinimo mechanizmas, kuriuo užtikrinamas planinis duomenų, saugomų ES informacinėje sistemoje arba sąveikumo komponente, ištrynimas pagal Sąjungos teisę;
                     
                  
                        c)
                     
                     
                        problemų nustatymo mechanizmas – tikrinimo mechanizmas duomenims, neatitinkantiems duomenų kokybės taisyklių ar standartų, nustatyti;
                     
                  
                        d)
                     
                     
                        blokavimo taisyklės – pradinių duomenų atitikties nustatytiems duomenų saugojimo, naudojimo arba ir saugojimo, ir naudojimo reikalavimams vertinimo taisyklės ar taisyklių rinkinys. Jos taip pat apima duomenų kokybės taisykles, kurios taikomos kiekvienai ES informacinei sistemai ir kurias turi atitikti į sistemą įvedami duomenys. Blokavimo taisyklės neatitinkantys pradiniai duomenys bus atmetami – jie nebus vedami į ES informacinę sistemą ir sąveikumo komponentą ir nebus toje sistemoje ir komponente saugomi;
                     
                  
                        e)
                     
                     
                        negriežtos taisyklės – pradinių duomenų atitikties nustatytiems duomenų aktualumo, optimalaus naudojimo arba ir aktualumo, ir optimalaus naudojimo reikalavimams vertinimo taisyklės ar taisyklių rinkinys. Negriežtos taisyklės netrukdo įvesti ir saugoti reikalavimų neatitinkančių pradinių duomenų. Jos taip pat apima duomenų kokybės taisykles, kurios taikomos kiekvienai ES informacinei sistemai ir kurias turi atitikti į sistemą įvedami duomenys. Negriežtos taisyklės neatitinkantys pradiniai duomenys įvedami į ES informacinę sistemą arba sąveikumo komponentą su duomenų kokybės problemos žyma, pranešimu arba įspėjamuoju pranešimu.
                     
                  
         
            3 straipsnis
            Automatizuotos duomenų kokybės kontrolės mechanizmai ir procedūros
            
               1.   Automatiniai duomenų, įvestų į bendrą biometrinių duomenų atitikties nustatymo paslaugą ir bendrą tapatybės duomenų saugyklą ir jose saugomų, kokybės patikrinimai atliekami pagal 4 straipsnyje nustatytas taisykles.
            
            
               2.   Automatiniai duomenų, įvestų į Reglamento (ES) 2019/817 37 straipsnio 1 dalyje nurodytas ES informacines sistemas ir jose saugomų, kokybės patikrinimai atliekami pagal taisykles, kurios taikomos tų sistemų duomenų kokybės kontrolės mechanizmams.
            
            
               3.   Duomenų kokybės kontrolės mechanizmai pradedami taikyti pagal taisykles, kurios taikomos tų ES informacinių sistemų ir sąveikumo komponentų duomenų kokybei.
            
            
               4.   Kad būtų galima nustatyti, ar pradiniai duomenys atitinka jiems taikomas blokavimo arba negriežtas taisykles, 3 dalyje nurodyti duomenų kokybės kontrolės mechanizmai turi atitikti šio reglamento priedo 1 skirsnio reikalavimus.
            
            
               5.   Jei į ES informacinę sistemą arba sąveikumo komponentus, nurodytus Reglamento (ES) 2019/817 37 straipsnio 1 dalyje, ketinama įvesti pradinius duomenis, duomenų kokybės kontrolės mechanizmais įvertinama duomenų atitiktis kiekvienam duomenų kokybės rodikliui, tuo tikslu taikant kiekvieno rodiklio duomenų kokybės standartą. Atlikus tą įvertinimą, duomenų kokybės kontrolės mechanizmais pradiniams duomenims priskiriama duomenų kokybės klasifikacija pagal šio reglamento priedo 2 ir 3 skirsniuose nustatytą procedūrą.
            
            
               6.   Bendri duomenų kokybės rodikliai yra išsamumas, tikslumas, savalaikiškumas, unikalumas ir nuoseklumas.
            
            
               7.   eu-LISA įgyvendina kiekvieno rodiklio duomenų kokybės standartus pagal 5 straipsnyje nustatytas procedūras.
            
            
               8.   Duomenų valymo ir problemų nustatymo mechanizmais reguliariai tikrinamas duomenų, saugomų Reglamento (ES) 2019/817 37 straipsnio 1 dalyje nurodytose ES informacinėse sistemose ir sąveikumo komponentuose, pagrįstumas ir duomenų kokybės atitiktis reikalavimams pagal šio reglamento priedo 4 skirsnį.
            
         
         
            4 straipsnis
            Automatizuotos įvestų ir saugomų duomenų kokybės kontrolės mechanizmai
            
               1.   Siekiant pagerinti duomenų kokybę, sukuriami automatizuotos duomenų kokybės kontrolės mechanizmai, kuriais padedama užtikrinti, kad į ES informacines sistemas ir sąveikumo komponentus, nurodytus Reglamento (ES) 2019/817 37 straipsnio 1 dalyje, įvedami ir juose saugomi duomenys atitiktų duomenų kokybės reikalavimus. Duomenys įvedami ir saugomi pagal taisykles, kurios taikomos tų ES informacinių sistemų arba sąveikumo komponentų duomenų kokybei.
            
            
               2.   Kad tinkamai įgalioti darbuotojai galėtų įvesti duomenis į Reglamento (ES) 2019/817 37 straipsnio 1 dalyje nurodytas ES informacines sistemas ir sąveikumo komponentus, automatizuotos duomenų kokybės kontrolės mechanizmais patikrinami šio reglamento priedo 2 skirsnyje nurodyti bendri kokybės rodikliai.
            
            
               3.   Duomenų kokybės kontrolės mechanizmais sudaromos sąlygos taikyti blokavimo taisykles ir negriežtas taisykles pagal 3 straipsnio 4 dalį, ir tos taisyklės taikomos duomenų ES informacinėse sistemose ir sąveikumo komponentuose, nurodytuose Reglamento (ES) 2019/817 37 straipsnio 1 dalyje, kokybei.
            
         
         
            5 straipsnis
            Procedūros, taikomos duomenų kokybės kontrolės rodikliams, standartams ir mechanizmams
            
               1.   eu-LISA užtikrina, kad duomenų kokybės taisyklės būtų pakankamos Reglamento (ES) 2019/817 37 straipsnio 1 dalyje nurodytų ES informacinių sistemų ir sąveikumo komponentų tikslams pasiekti.
            
            
               2.   eu-LISA taip pat užtikrina, kad būtų įgyvendinami būtiniausi kokybės standartai, taikomi saugant biometrinius duomenis Reglamento (ES) 2019/817 37 straipsnio 1 dalyje nurodytose ES informacinėse sistemose ir sąveikumo komponentuose.
            
            
               3.   Šio straipsnio 1 ir 2 dalių tikslais eu-LISA atsižvelgia į konkrečius kiekvienos Reglamento (ES) 2019/817 37 straipsnio 1 dalyje nurodytos ES informacinės sistemos ir sąveikumo komponento poreikius, o jai padeda ir pataria Komisijos, valstybių narių ir Sąjungos agentūrų, naudojančių tas ES informacines sistemas ir sąveikumo komponentus, ekspertai.
            
            
               4.   Taikomos šios duomenų kokybės kontrolės procedūros:
               
                           a)
                        
                        
                           eu-LISA įgyvendina kiekvieno duomenų kokybės rodiklio duomenų kokybės standartus pagal šio reglamento priedo 2 skirsnį;
                        
                     
                           b)
                        
                        
                           kiekvienam 3 straipsnio 6 dalyje nurodytam duomenų kokybės rodikliui atskirai priskiriamos standartų vertės. Kiekvieno rodiklio standartais gali būti nustatytos skirtingos vertės priklausomai nuo duomenų kategorijos;
                        
                     
                           c)
                        
                        
                           prireikus ir paskelbus reguliarias duomenų kokybės ataskaitas pagal 6 straipsnį, eu-LISA įvertina verčių ir standartų tinkamumą ir juos iš dalies pakeičia tiek, kiek jie nebetinkami;
                        
                     
                           d)
                        
                        
                           prireikus ir paskelbus reguliarias duomenų kokybės ataskaitas pagal 6 straipsnį, eu-LISA įvertina duomenų kokybės kontrolės mechanizmų, pagal kuriuos taikomos blokavimo taisyklės ir negriežtos taisyklės, tinkamumą ir prireikus juos iš dalies pakeičia;
                        
                     
                           e)
                        
                        
                           siekdama iš dalies pakeisti duomenų kokybės standartus ir jų vertes ir priimti bet kokį sprendimą dėl duomenų kokybės kontrolės mechanizmų pagal šios dalies c ir d punktus, eu-LISA konsultuojasi su kiekvienos Reglamento (ES) 2019/817 37 straipsnio 1 dalyje nurodytos ES informacinės sistemos ir kiekvieno sąveikumo komponento patariamosiomis grupėmis.
                        
                     
            
               5.   Siekdama iš dalies pakeisti duomenų kokybės standartų vertes ir priimti bet kokį sprendimą dėl duomenų kokybės kontrolės mechanizmų, eu-LISA remiasi duomenų kokybės kontrolės mechanizmų veikimo įvertinimu.
            
         
         
            6 straipsnis
            Automatizuotos duomenų kokybės kontrolės mechanizmų ir procedūrų bei bendrų duomenų kokybės rodiklių ataskaitos pagal Reglamento (ES) 2019/817 37 straipsnio 3 dalį
            
               1.   Reglamento (ES) 2019/817 37 straipsnio 3 dalyje nurodytas ataskaitas rengia centrinė ataskaitų ir statistinių duomenų saugykla pagal Reglamento (ES) 2019/817 39 straipsnio 1 dalį ir Deleguotajame reglamente 2021/2223 nustatytas taisykles.
            
            
               2.   Į ataskaitas neįtraukiami asmens duomenys ir jose pateikiami bent šie informacijos apie duomenų, gautų naudojant šiais tikslais sukurtą priemonę ar priemonių rinkinį, kokybę parametrai:
               
                           a)
                        
                        
                           pagal blokavimo taisykles ir negriežtas taisykles įvertintų raidinių skaitmeninių ir biometrinių duomenų atitiktis duomenų kokybės rodikliams:
                           
                                       1)
                                    
                                    
                                       išsamumas (%);
                                    
                                 
                                       2)
                                    
                                    
                                       tikslumas (%);
                                    
                                 
                                       3)
                                    
                                    
                                       unikalumas (%);
                                    
                                 
                                       4)
                                    
                                    
                                       savalaikiškumas (%);
                                    
                                 
                                       5)
                                    
                                    
                                       duomenų nuoseklumas (%);
                                    
                                 
                     
                           b)
                        
                        
                           prašymų bylų išsamumas (%);
                        
                     
                           c)
                        
                        
                           duomenų atitiktis „aukštos kokybės“ klasifikacijai (%);
                        
                     
                           d)
                        
                        
                           duomenų atitiktis „žemos kokybės“ klasifikacijai (%);
                        
                     
                           e)
                        
                        
                           duomenų valymo mechanizmo rezultatai;
                        
                     
                           f)
                        
                        
                           problemų nustatymo mechanizmo rezultatai;
                        
                     
                           g)
                        
                        
                           duomenų laukai, dėl kurių dažnai kyla kokybės problemų;
                        
                     
                           h)
                        
                        
                           dešimties dažniausių problemų kiekvienoje iš a–g punktuose nurodytų kategorijų sąrašas;
                        
                     
                           i)
                        
                        
                           valstybės narės, kurioms aktualios dešimt dažniausių kokybės problemų.
                        
                     
            
               3.   eu-LISA sukuria centrinius stebėsenos pajėgumus, kad būtų galima stebėti duomenų kokybę ir kas savaitę rengti šiame straipsnyje nurodytas ataskaitas.
            
         
         
            7 straipsnis
            Įsigaliojimas
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
         
         
            Šis reglamentas pagal Sutartis privalomas visas ir tiesiogiai taikomas valstybėse narėse.
            Priimta Briuselyje 2021 m. lapkričio 16 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 135, 2019 5 22, p. 27.
         
            (2)  2019 m. gegužės 20 d. Europos Parlamento ir Tarybos reglamentas (ES) 2019/818 dėl ES informacinių sistemų policijos ir teisminio bendradarbiavimo, prieglobsčio ir migracijos srityje sąveikumo sistemos sukūrimo, kuriuo iš dalies keičiami reglamentai (ES) 2018/1726, (ES) 2018/1862 ir (ES) 2019/816 (OL L 135, 2019 5 22, p. 85).
         
            (3)  2021 m. rugsėjo 30 d. Komisijos deleguotasis reglamentas 2021/2223, kuriuo Europos Parlamento ir Tarybos reglamentas (ES) 2019/817 papildomas išsamiomis centrinės ataskaitų ir statistinių duomenų saugyklos eksploatavimo taisyklėmis (žr. šio Oficialiojo leidinio p. 7).
         
            (4)  Šis reglamentas nepatenka į 2002 m. vasario 28 d. Tarybos sprendime 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas numatytų priemonių taikymo sritį (OL L 64, 2002 3 7, p. 20).
         
            (5)  OL L 176, 1999 7 10, p. 36.
         
            (6)  1999 m. gegužės 17 d. Tarybos sprendimas 1999/437/EB dėl tam tikrų priemonių taikant Europos Sąjungos Tarybos, Islandijos Respublikos ir Norvegijos Karalystės sudarytą susitarimą dėl šių dviejų valstybių asociacijos įgyvendinant, taikant ir plėtojant Šengeno acquis (OL L 176, 1999 7 10, p. 31).
         
            (7)  OL L 53, 2008 2 27, p. 52.
         
            (8)  2008 m. sausio 28 d. Tarybos sprendimas 2008/146/EB dėl Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos bendrijos vardu (OL L 53, 2008 2 27, p. 1).
         
            (9)  OL L 160, 2011 6 18, p. 21.
         
            (10)  2011 m. kovo 7 d. Tarybos sprendimas 2011/350/ES dėl Europos Sąjungos, Europos bendrijos, Šveicarijos Konfederacijos ir Lichtenšteino Kunigaikštystės protokolo dėl Lichtenšteino Kunigaikštystės prisijungimo prie Europos Sąjungos, Europos bendrijos ir Šveicarijos Konfederacijos susitarimo dėl Šveicarijos Konfederacijos asociacijos įgyvendinant, taikant ir plėtojant Šengeno acquis sudarymo Europos Sąjungos vardu, kiek tai susiję su patikrinimų prie vidaus sienų panaikinimu ir asmenų judėjimu (OL L 160, 2011 6 18, p. 19).
         
            (11)  2018 m. spalio 23 d. Europos Parlamento ir Tarybos reglamentas (ES) 2018/1725 dėl fizinių asmenų apsaugos Sąjungos institucijoms, organams, tarnyboms ir agentūroms tvarkant asmens duomenis ir dėl laisvo tokių duomenų judėjimo, kuriuo panaikinamas Reglamentas (EB) Nr. 45/2001 ir Sprendimas Nr. 1247/2002/EB (OL L 295, 2018 11 21, p. 39).
      
      
         
            PRIEDAS
            1 SKIRSNIS
            
               Automatizuotos įvestinų duomenų kokybės kontrolės mechanizmas
            
            Į ES informacines sistemas ir sąveikumo komponentus įvedamiems duomenims bus taikomi automatizuotos duomenų kokybės kontrolės mechanizmai, grindžiami 2 straipsnyje apibrėžtomis blokavimo taisyklėmis ir negriežtomis taisyklėmis. Tai ES informacinėse sistemose ir sąveikumo komponentuose nustatytos taisyklės, pagal kurias priimamas sprendimas, ar leisti įvesti ir saugoti pradinius duomenis, ar juos atmesti. Blokavimo taisyklės ir negriežtos taisyklės nustatomos remiantis šiais parametrais: ilgiu, formatu, tipu, atitiktimi kokybės standartams, semantika, kartojimu ir sintakse.
            2 SKIRSNIS
            
               Bendros pastabos dėl įvestiniems duomenims taikomų bendrų duomenų kokybės rodiklių ir būtinųjų kokybės standartų
            
            Pradiniai duomenys, kurių kokybė tikrinama, vertinami pagal duomenų kokybės taisykles, apibrėžtas kiekvienoje ES informacinėje sistemoje ir sąveikumo komponente, kaip nustatyta 1 skirsnyje. Jei pradiniams duomenims taikomomis taisyklėmis nedraudžiama įvesti ir saugoti duomenų, duomenų kokybės kontrolės mechanizmais įvertinama pradinių duomenų kokybė ir tuo tikslu naudojami jiems taikomi duomenų kokybės rodikliai.
            Duomenų kokybės kontrolės mechanizmais įvertinama pradinių duomenų kokybė pagal kiekvieną susijusį rodiklį. Taikant duomenų kokybės kontrolės mechanizmus atsižvelgiama į svertinį koeficientą, kad būtų galima apskaičiuoti santykinį kiekvieno rodiklio svorį bendrai pradinių duomenų kokybei.
            Tuo tikslu duomenų kokybės kontrolės mechanizmai pritaikomi taip, kad būtų taikomi vienam įraše esančių duomenų rinkiniui arba duomenų bazei.
            Pradiniams duomenims pritaikius svertinį koeficientą, duomenų kokybės kontrolės mechanizmais sukuriamas pradinių duomenų profilis, kuriame pateikiami rodiklio standartų taikymo rezultatai, pvz., skaitinės vertės, kuriomis įvertinama pradinių duomenų pagal kiekvieną rodiklį kokybė.
            1 lentelėje pateikiamas būtiniausias duomenų kokybės rodiklių rinkinys, pavyzdžiui, rodikliai, kurie visada taikomi pradiniams duomenims, laikantis kiekvienos ES informacinės sistemos ir sąveikumo komponento taikomų taisyklių. Tokie rodikliai yra išsamumas, tikslumas, nuoseklumas, savalaikiškumas, unikalumas.
            
               1 lentelė
            
            
               Būtiniausių duomenų kokybės rodiklių sąrašas
            
            
                        
                           Rodiklis
                        
                     
                     
                        
                           Aprašymas
                        
                     
                     
                        
                           Pagrindinė taikymo sritis
                        
                     
                     
                        
                           Matavimo vienetas
                        
                     
                  
                        Išsamumas
                     
                     
                        Laipsnis, kuriuo pradiniai duomenys konkrečiame naudojimo kontekste turi visų tikėtinų požymių ir susijusių reikalavimų vertes. Vertinama, ar pateikti visi privalomi duomenys ir ar duomenų bazės (arba sektorių) sąrašai atitinka nustatytus reikalavimus.
                     
                     
                        Privalomi duomenų laukeliai (raidiniai skaitmeniniai ir biometriniai)
                     
                     
                        Duomenų išsamumo lygis: pateiktų duomenų langelių skaičiaus ir reikalaujamų duomenų langelių skaičiaus santykis
                     
                  
                        Tikslumas
                     
                     
                        Laipsnis, kuriuo pradiniai duomenys atitinka įverčių artumą nežinomoms tikrosioms vertėms. Tai gali būti taikoma duomenims vieno subjekto atžvilgiu, panašiems duomenims palyginamų subjektų atžvilgiu arba ir vieniems, ir kitiems.
                     
                     
                        Raidiniai skaitmeniniai ir biometriniai duomenys
                     
                     
                        Imties klaidų lygiai, vieneto neatsakymo lygis, elemento neatsakymo lygis, duomenų užfiksavimo klaidų lygiai ir t. t.
                     
                  
                        Nuoseklumas
                     
                     
                        Laipsnis, kuriuo pradiniai duomenys turi požymių, kurie yra neprieštaringi ir suderinami su kitais duomenimis konkrečiame naudojimo kontekste. Duomenų rinkinio atitikties nustatytoms veikimo taisyklėms, kurios taikomos visiems tiems duomenims, vertinimas (atitiktis reiškia, kad nėra duomenų turinio kolizijos). Tai gali būti taikoma duomenims vieno subjekto atžvilgiu, panašiems duomenims palyginamų subjektų atžvilgiu arba ir vieniems, ir kitiems.
                     
                     
                        Raidiniai skaitmeniniai duomenys
                     
                     
                        Procentinė dalis
                     
                  
                        Savalaikiškumas
                     
                     
                        Laipsnis, kuriuo pradiniai duomenys pateikiami laikantis iš anksto nustatytos datos arba termino, nuo kurių priklauso duomenų galiojimas arba jų naudojimo kontekstas. Įvertinama, kiek atnaujinti yra duomenys ir ar reikalaujami duomenys gali būti pateikti iki reikalaujamo termino.
                     
                     
                        Raidiniai skaitmeniniai ir biometriniai duomenys
                     
                     
                        Uždelsimo laikotarpis – galutinis: dienų skaičius nuo paskutinės ataskaitinio laikotarpio dienos iki dienos, kurią pateikiami pradiniai duomenys
                     
                  
                        Unikalumas
                     
                     
                        Laipsnis, kuriuo pradiniai duomenys nėra dubliuojami toje pačioje ES informacinėje sistemoje arba sąveikumo komponente.
                     
                     
                        Privalomi duomenų laukeliai (raidiniai skaitmeniniai ir biometriniai)
                     
                     
                        Duomenų vienetų, kurie nėra dubliuojami, procentinė dalis
                     
                  Biometrinių duomenų tikslumo rodiklis taip pat apima skiriamąją gebą. Skiriamąja geba vertinama atitiktis reikalaujamam taškų arba pikselių pradiniuose duomenyse kiekiui pagal ilgio vienetą. Pikseliams ekrane parodyti naudojamas vienetas: spausdinimui – pi (pikseliai colyje); išvesties sistemoms – dot pi (taškiniai pikseliai colyje). Taip pat turi būti nurodytas bitų vienam pikseliui skaičius (pvz., spalvų intervale: 16 spalvų – 4 bitai pikseliui, 256 spalvos – 8 bitai pikseliui, 65 tūkst. spalvų – 16 bitų pikseliui, 16,5 mln. spalvų – 24 bitai pikseliui).
            3 SKIRSNIS
            
               Duomenų kokybės klasifikacija
            
            Parengus 2 skirsnyje nurodytą pradinių duomenų profilį, pradiniams duomenims priskiriama duomenų kokybės klasifikacija. Taikomos šios duomenų kokybės klasifikacijos:
            
                        a)
                     
                     
                        gera kokybė – pradinių duomenų profilis, kuriuo įrodoma reikalaujama atitiktis taikomam duomenų kokybės rodikliui;
                     
                  
                        b)
                     
                     
                        žema kokybė – pradinių duomenų profilis, kuriuo neįrodoma reikalaujama atitiktis taikomiems duomenų kokybės rodikliams (negriežtos taisyklės atveju);
                     
                  
                        c)
                     
                     
                        atmesta – pradinių duomenų profilis, kuriuo neįrodoma reikalaujama atitiktis taikomiems duomenų kokybės rodikliams (blokavimo taisyklės atveju).
                     
                  Jeigu pradiniams duomenims priskiriama „geros kokybės“ klasifikacija, duomenys saugomi sistemoje arba komponente be perspėjimo dėl duomenų kokybės.
            Jeigu pradiniams duomenims priskiriama „žemos kokybės“ klasifikacija, duomenys saugomi sistemoje arba komponente su perspėjimu dėl duomenų kokybės. Perspėjime nurodoma, kad pradiniai duomenys turi būti ištaisyti, ir nurodoma priežastis, kodėl pradiniais duomenimis neįrodoma reikalaujama atitiktis taikomiems duomenų kokybės rodikliams. Jei įmanoma, perspėjime nurodoma duomenų sritis (-ys), duomenų turinys arba ir sritis (-ys), ir turinys, turintys duomenų kokybės problemų, ir siūlomi pakeitimai, kurių reikia, kad pradiniai duomenys atitiktų „geros kokybės“ klasifikaciją.
            4 SKIRSNIS
            
               Duomenų kokybės stebėsena
            
            3 straipsnio 8 dalies tikslais naudojami dviejų rūšių mechanizmai:
            
                        a)
                     
                     
                        Duomenų valymo mechanizmai. Tokiais mechanizmais atliekami patikrinimai siekiant nustatyti duomenis, kurių likęs saugojimo laikotarpis yra trumpesnis nei terminas, nustatytas teisės aktuose, kurie taikomi atitinkamai ES informacinei sistemai arba sąveikumo komponentui. Duomenų valymo mechanizmai informuoja valstybę narę apie planuojamą duomenų ištrynimą ir prireikus leidžia jai priimti atitinkamas priemones.
                     
                  
                        b)
                     
                     
                        Problemų nustatymo mechanizmai. Tokiais mechanizmais atliekami patikrinimai siekiant nustatyti duomenis, kurie nebeatitinka vienos ar daugiau duomenų kokybės taisyklių ar standartų, susijusių su duomenų kokybės rodikliais. Atliekant tokius patikrinimus galima pateikti perspėjimą arba pranešimą atsakingai valstybės narės institucijai ir nurodyti priežastį, kodėl duomenys nebeatitinka vienos ar daugiau duomenų kokybės taisyklių ar standartų. Jei įmanoma, perspėjime pasiūlomi pakeitimai, kurių reikia, kad pradiniai duomenys atitiktų naujas taisykles ar standartus. Atliekant tokius patikrinimus jokiu būdu neturi būti automatiškai ištrinami ES informacinėse sistemose ar sąveikumo komponentuose saugomi duomenys. Tais atvejais, kai nauji duomenys į ES informacinę sistemą arba sąveikumo komponentą įvedami, kol taikomi problemų nustatymo mechanizmai, tiems duomenims problemų nustatymo mechanizmai netaikomi.
                     
                  Peržiūrėjusi duomenų kokybės taisykles ar standartus, eu-LISA gali nuspręsti ES informacinėje sistemoje ir sąveikumo komponentuose taikyti problemų nustatymo mechanizmus, kad atliktų ad hoc kontrolę.
            eu-LISA gali pasikonsultuoti su vienos iš ES informacinių sistemų arba sąveikumo komponentų patariamąja grupe dėl to, ar jos atitinkamoje ES informacinėje sistemoje arba sąveikumo komponente taikyti problemų nustatymo mechanizmus, siekiant atlikti ad hoc kontrolę, tiek, kiek tai būtina tos ES informacinės sistemos arba sąveikumo komponento tikslais.